Dakota del Nord

**Dakota del Nord** es un stato del Statos Unite de America.

Citates de Dakota del Nord include:
* Amidon
* Ashley
* Bismarck (le capital)
* Cando
* Carrington
* Cavalier
* Dickinson
* Fargo
* Grafton
* Grand Forks
* Hazen
* Hettinger
* Hillsboro
* Minot
* Mohall
* Napoleon
* Rolla
* Valley City

**Historia**

Le stato de Dakota de Nord cresceva ex confrontationes con le populos prime, qui habitava le area.
Al tempore registrate, le populos qui habitava le area de Dakota del Nord presente esseva principalmente le lakota (un tribo del dakota), chippewa (alo ojibway), mandan, hidatsa e arikara. Iste populos interessava in commercio con le "blancos" quando illes arrivava.

Le prime viagia organisate de colonos europee al area esseva illo de Verendrye, un francese-canadano, in 1783. Ille cercava le Oceano Pacific alo alicun cammino a illo. Le expedition de Lewis e Clark construeva Forte Mandan proxime al centro del stato in 1804.

Le negotios con le nativos continuava crescer. Le *Metís*, un populo miscite de sangine native e europee qui portava benes a e ab nativos, comenciava a colonizar le frontiera proxime al Fluvio Red (rubie). "Fortes", actualmente locos de negociar, esseva construite, con Forte Union al west del area in 1851. Totevia le population del nativos dimunueva pro maladias, le qual le blancos portava con se; circa 80% del nativos moriva. Isto e competition super negotios e nutrimento causava guerras, le plus grande con le Sioux 1862-1863, le qual causava un attacca directemente contra le forte militar Abercrombie. Durante le annos 1860 altere fortes militar esseva construite pro controlar le nativos e defender obreros del ferrovias. Urbes parve appareva proxime a iste fortes e ferrovias. Le citate capital presente, Bismarck, cresceva proxime al Forte Abrahama Lincoln. In 1881 le grande chef del lakota, Tauro Sedente (anglese *Sitting Bull*), se rendeva a Forte Buford.

In 1861 le Territorio de Dakota esseva create per le congresso, e le presidente Abraham Lincoln appunctava su medico e amico, William Jayne, governator. Scandinavianos colonisava le area e comenciava a cultivar. Le plus grande gruppo de europeos al area esseva germanos, qui esseva opprimite in Russia e altere nationes. In 1889 le territorio esseva dividite, e le statos de Dakota del Nord e Dakota del Sud esseva establite. Le presidente famose Theodore Roosevelt esseva un vacchero in le area 1883-1890.

Affaires militar ancora es importante al stato. Le armea del aere ha tres bases in Dakota del Nord con citates relativemente grande proxime a illes.

**Economia**

Agricultura es le plus grande commercio de Dakota del Nord. Illo produce frumento, specialmente le varietate durham, bon pro facer fideos; e betas a sucro; e boves. Tourismo es importante. Le stato produce multe carbon e consequentemente multe electricitate. Multe petroleo anque es minate. Le production de electricitate per vento anque deveni un grande commercio.

**Referentias**

https://www.history.com/topics/us-states/north-dakota

https://www.history.nd.gov

Museos:
Fort Abraham Lincoln State Park, Mandan, ND
Fort Abercrombie State Historic Site, Abercrombie, ND
Fort Union Trading Post National Historic Site, Williston, ND
Fort Buford State Historic Site, Williston, ND
Fort Totten State Historic Site, Fort Totten, ND